Зардчаи кирмак

Зардчаи кирмак — яке аз касалиҳои вирусии хатарноки кирмина ва зочаи кирмакҳои абрешими тут ва булут.

Манбаи асосии паҳншавии ангезандаи зардчаи кирмак кирминаҳои касал мебошанд. Фавти зиёди кирминаҳо аз зардчаи кирмак бисёр вақт то давраи оғози пилатанӣ ба мушоҳида мерасад. Ҷисми кирминаи касал кӯтоҳи варамида аст; пӯсти он зуд дарида, аз он ҳемолимфаи сафедтоб мешорад. Ҳангоми дар давраи зоча (ғумбак)-ӣ фавтидани кирминаҳо аз пилае, ки дар назди гӯш афшонда мешавад, садои ба пилаи солим хос намеояд (онро пилаи «кар» меноманд). Зардчаи кирмак муолиҷаи махсус надорад. Бо мақсади пешгирии Зардчаи кирмак гандзудоии кирмакхона ва асбобу анҷоми он, ба кирмак додани ғизои серангиштоб, фароҳам овардани ҳарорати мусоид барои ғизодиҳӣ ва ғ. зарур мебошад.

 Эзоҳ 

 Адабиёт 


Гурӯҳ:Бемориҳои вирусӣ